*APSTIPRINĀTS:*

*ar iepirkuma komisijas 2021.gada 13.septembra*

*sēdes protokolu Nr.2*

**VAS “Latvijas dzelzceļš” organizētā**

**sarunu procedūra ar publikāciju**

**„Arktiskās dīzeļdegvielas piegāde**

**SIA “LDZ ritošā sastāva serviss” vajadzībām”**

**SKAIDROJUMS Nr.1**

|  |  |  |
| --- | --- | --- |
| Nr.p.k. | *Jautājums* | *Atbilde* |
|  | 08.09.2021. | 13.09.2021. |
| **1.** | Lūdzam precizēt, kā tiktu organizēta preču piegāde no pretendenta noliktavas Latvijas Republikā uz Pasūtītāja tehniskās specifikācijas 5) punktā norādītajām piegādes vietām. Kā Pasūtītājs nodrošinās tukšu dzelzceļa vagoncisternu padošanu, kā tiks organizēta un saskaņota vagoncisternu iepildīšana, vai iepildīšanas procesa laikā tiks piesaistīti Pasūtītāja izvēlēti neatkarīgi inspektori (vai Pasūtītāja pārstāvji). | Produkcijas piegāde notiek atbilstoši Pircēja noteiktam piegādes plānam, kurš tiek paziņots rakstiski divas reizes mēnesī. Katrai kalendārai nedēļai tiek noteikts konkrēts piegādes apjoms (skat. līguma projekta 2.4.punktu).  Tukšu dzelzceļa vagoncisternu pasūtīšanu, iepildīšanu un nosūtīšanas dokumentu noformēšanu tuvākajā dzelzceļa stacijā nodrošina Piegādātājs.  Pircējs patur tiesības jebkurā laikā ierasties pie piegādātāja un pārbaudīt Produkcijas kvalitāti pirms Produkcijas nosūtīšanas, ja Produkcija tiek piegādāta no noliktavas Latvijā.  Produkcijas pieņemšana Pircēja degvielas bāzēs notiek Pircēja un Piegādātāja pārstāvju klātbūtnē, nosakot faktiski piegādātās Produkcijas daudzumu ar Valsts standartiem atbilstošām ierīcēm. |
| **2.** | Lūdzu apstipriniet, ka, ņemot vērā, ka nolikuma 1.7.8.1. punktā noteikts, ka pretendenta cenā jāiekļauj visas izmaksas t.sk. personāla un administratīvās izmaksas, sociālais nodoklis, kā arī pieskaitāmās izmaksas, ar peļņu un riska faktoriem saistītās izmaksas, pretendenta neparedzamie izdevumi un citas iespējamās izmaksas, kas saistītas ar preces piegādi līdz pretendenta akcīzes preču vai muitas noliktavai, tad par visām izmaksām, kas saistītas ar preču nogādāšanu no pretendenta noliktavas līdz Pasūtītāja piegādes vietām, t.sk. visas dzelzceļa piegādes izmaksas (atbilstošu dzelzceļa vagoncisternu nodrošināšana, piegādes plānošana, dzelzceļa pārvadājuma tarifs un manevru lokomotīves darbs u.c.), neatkarīga inspektora preces mērīšanas izmaksas un termināla izmaksas preces iekraušanai dzelzceļa vagoncisternās, tranzīta muitas dokumentu noformēšana ārpus-Savienības precei uz sava rēķina nodrošinās Pasūtītājs. | *Pircējs sedz dzelzceļa pārvadājuma izmaksas no Piegādātāja akcīzes preču vai muitas noliktavas līdz Pircēja degvielas bāzei, ja piegāde veicama no Piegādātāja akcīzes preču vai muitas noliktavas. Ja Piegādātājs nosūtot Produkciju ir veicis dzelzceļa pārvadājuma maksājumus, Pircējs veic apmaksu Piegādātājam par samaksātajiem dzelzceļa pārvadājuma maksājumiem 30 (trīsdesmit) dienu laikā pēc Piegādātāja rēķina saņemšanas. Piegādātājs rēķinam pievieno dzelzceļa pārvadātāja izrakstīto rēķinu. (skat. līguma projekta 4.4.punktu).*  Piegādātājam par saviem līdzekļiem jānodrošina tukšu dzelzceļa vagoncisternu pasūtīšanu, iepildīšanu un nosūtīšanas dokumentu noformēšanu tuvākajā dzelzceļa stacijā.  Pēc degvielas noliešanas Pircējs par saviem līdzekļiem pārsūta tukšas cisternas uz Šķirotavas stacijas kopējo parku vai uz adresi Latvijā, kuru norādījis Piegādātājs. |
| **3.** | Ņemot vērā, ka Pasūtītājs vienlaicīgi būs atbildīgs par dzelzceļa vagoncistenu nodrošināšanu, lūdzu apstipriniet, ka nolikumā paredzētais piegādes plāns tiks saskaņotas ar vagoncisternu nodrošināšanu/pieejamību, un vagoncisternu nepieejamība vai nodrošināšanas kavēšanās netiks uzskatīta par Pretendenta vainu. | Par vagonscisternu nodrošināšanu un piegādēm, atbilstoši Pircēja noteiktajam piegādes plānam, atbildīgs ir Piegādātājs. |